જમ્મુ: જમ્મુ-કાશ્મીરની હાઈકોર્ટે રાજ્ય સરકારને આદેશ આપ્યો છે કે રાજ્યની તમામ સરકારી ઈમારતો અને બંધારણીય પદો પર બેઠેલા લોકોના વાહનો પર રાજ્ય સરકારનો ધ્વજ ફરકાવવામાં આવે. અદાલતે જમ્મુ કાશ્મીર પ્રિવેન્શન ઓફ ઈન્સલ્ટ ટુ સ્ટેટ ઓનર અેકટ ૧૯૭૯નો અમલ કરવા આદેશ કર્યો છે. ઉલ્લેખનીય છે કે ૧૨ માર્ચ ૨૦૧૫ના રોજ અદાલતે આદેશ કર્યો હતો કે રાજ્યનાે ધ્વજ ઉચ્ચ સ્થાન પર બેઠેલા પદાધિકારીઓ તથા સરકારી ભવનમાં પર ફરકાવવામાં આવે. કોર્ટે વધુમાં જણાવ્યું છે કે તમામ બંધારણીય અધિકારીઓ પણ રાજ્ય બંધારણની કલમ ૧૪૪ , સ્ટેટ ઓનર અેકટ અને જીઅેડીના ૧૨ માર્ચના આદેશનું પાલન કરે. ન્યાયાધીશે વધુમાં જણાવ્યું કે આઝાદીનો લક્ષ્ય હાંસલ કરવા માટે ઝંડો સંઘર્ષની ઓળખ હતો. જે ભૂતકાળને ભવિષ્ય અને વર્તમાન સાથે જોડે છે. ઝંડામાં આપણને લોકાના સંઘર્ષ અને બલિદાનની યાદ અપાવે છે.